b'\n_START_ARTICLE_\nLuid\xc5\xbeis Galvanis\n_START_SECTION_\nBiografija\n_START_PARAGRAPH_\nGalvanis vaikyst\xc4\x97je nor\xc4\x97jo b\xc5\xabti kunigu, ta\xc4\x8diau jo t\xc4\x97vas j\xc4\xaf i\xc5\xa1leido \xc4\xaf medicinos mokykl\xc4\x85, tad jis tapo mokslininku. 1762 m. Bolonijos universitete jis prad\xc4\x97jo d\xc4\x97styti anatomij\xc4\x85. 1764 m. jis ved\xc4\x97 universiteto profesoriaus dukter\xc4\xaf Lucia Galleazzi, o 1772 m. tapo universiteto prezidentu._NEWLINE_Darydamas eksperimentus su elektros statine i\xc5\xa1krova Galvanis atrado, kad prilietus ja negyvos varl\xc4\x97s kojas, raumenys pradeda jud\xc4\x97ti. Tokiu b\xc5\xabdu jis prisid\xc4\x97jo prie bioelektronikos atradimo. \xc4\xaeelektrint\xc5\xb3 raumen\xc5\xb3 jud\xc4\x97jim\xc4\x85 Galvanis pavadino gyv\xc5\xabn\xc5\xb3 elektra. \xc5\xa0is fenomenas tuo metu oficialiai vadinosi galvanacija, o \xc5\xa1iais laikais vadinamas elektrofiziologija._NEWLINE_Galvanis ir jo kolegos Alessandro Volta tyrimai netrukus prived\xc4\x97 prie baterijos atradimo. Ta\xc4\x8diau Galvanis liko prie savo tyrim\xc5\xb3 ir elektr\xc4\x85 siejo tik su gyvu organizmu. Jis tik\xc4\x97jo, kad gyv\xc5\xabn\xc5\xb3 elektr\xc4\x85 sukelia j\xc5\xb3 raumenys.'